cyanic-selkie/wikianc huggingface dataset:
নারীর প্রতি সহিংসতা
সাম্প্রতিক বছরগুলোতে, নারীর প্রতি সহিংসতা নিয়ে কাজ করার ক্ষেত্রে নতুন ধারা তৈরি হয়েছে যেখানে বিভিন্ন সম্মেলন বা ইউরোপীয় ইউনিয়ন, বিভিন্ন ডিরেক্টিভ এর সাহায্যে আন্তর্জাতিক মাত্রায় এই সমস্যাগুলোর সমাধান করতে চাচ্ছে, যেমন যৌন হয়রানির বিরুদ্ধে ডিরেক্টিভ, মানব পাচারের বিরুদ্ধে ডিরেক্টিভ।  উল্লেখ্য, এখানে ডিরেক্টিভ বলতে কোন আন্তর্জাতিক সংঘের একটি বিশেষ উদ্দেশ্যে তৈরি করা লক্ষ্যমাত্রাকে বোঝানো হয় যেখানে সংঘটির সদস্য রাষ্ট্রসমূহকে সেই লক্ষ্যপূরণের উদ্দেশ্যে কাজ করতে হয়, কিন্তু সেই লক্ষ্যপূরণের উপায় সেখানে বলে দেয়া থাকে না।
লাঠিয়াল (চলচ্চিত্র)
লাঠিয়াল ১৯৭৫ সালে মুক্তিপ্রাপ্ত বাংলাদেশি নাট্য চলচ্চিত্র। চলচ্চিত্র পরিচালক নারায়ণ ঘোষ মিতা ছবিটি প্রযোজনা ও পরিচালনা করেছেন। ছবিটিতে বিভিন্ন চরিত্রে অভিনয় করেছেন আনোয়ার হোসেন, রোজী আফসারী, ফারুক, ববিতা।
ছবিটি ১৯৭৫ সালের ২২ আগস্ট বাংলাদেশে মুক্তি পায়। ছবিটি ১ম জাতীয় চলচ্চিত্র পুরস্কারে শ্রেষ্ঠ চলচ্চিত্রের পুরস্কার লাভ করে এবং এই ছবি পরিচালনা করে শ্রেষ্ঠত্বের স্বীকৃতি স্বরূপ পরিচালক নারায়ণ ঘোষ মিতা জাতীয় চলচ্চিত্র পুরস্কারে শ্রেষ্ঠ পরিচালকের পুরস্কার লাভ করেন।
কাহিনী সংক্ষেপ
অন্যদিকে বানু তার জন্য অপেক্ষা করতে থাকে। এক রাতে দুখু বানুর সাথে দেখা করে যায়। ইতোমধ্যে, মাতবর বানুকে তার ছেলের বৌ হিসেবে গ্রহণ করার জন্য বানুর পিতার নিকট প্রস্তাব পাঠায়। দুখুর ভাবী দুখুকে এই খবর পাঠায়, কিন্তু দুখু একটি চর দখল করতে চলে যায়। মাতবরও তার ছেলের বিয়ের দিন সেই নতুন চরের খবর পায়। সে কাদেরকে তার লাঠিয়ালসহ সেই চর দখল করতে পাঠায়। বানু ও কাদের স্ত্রীও এই বিয়ে বন্ধ করার জন্য নতুন চরের উদ্দেশ্যে যাত্রা করে।
দুখু ও কাদের মধ্যে চরের দখল নিয়ে মারপিঠ শুরু হয়। দুজনেই চরের দখল ছাড়তে নারাজ। তাদের মাঝে কাদের স্ত্রী চলে এলে কাদের লাঠির আঘাত তার মাথায় লাগে। তারা মারপিঠ বন্ধ করে। কিন্তু মাতবর সেখানে এসে কাদেরকে শাসায়। এতে ক্ষিপ্ত হয়ে কাদের তার লাঠির আঘাতে মাতবরকে খুন করে। ফলে সাধারণ জনগণ এই চরের মালিকানা লাভ করে।
সঙ্গীত
চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার।
পুরস্কার
১৯৭৫ সালে ‘লাঠিয়াল’ সিনেমাটি শ্রেষ্ঠ চলচ্চিত্রের পুরস্কারসহ মোট ছয়টি শাখায় জাতীয় চলচ্চিত্র পুরস্কার পুরস্কার লাভ করে। এটি প্রথম জাতীয় চলচ্চিত্র পুরষ্কারপ্রাপ্ত চলচ্চিত্র।
৮৮ নং ওয়ার্ড, কলকাতা পৌরসংস্থা
ওয়ার্ড নং ৮৮, কলকাতা পৌরসংস্থা হল কলকাতা পৌরসংস্থার ৯ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার কালীঘাট (সাহানগর-লালপাড়া) পাড়ার কিছু অংশ জুড়ে রয়েছে।
ভূগোল
ওয়ার্ড নং ৮৮ এর সীমানাঃ উত্তরে রাসবিহারী অ্যাভিনিউ ; পূর্বে শ্যামা প্রসাদ মুখার্জি রোড ; দক্ষিণে পূর্ব রেলওয়ের বজ বজ শাখা দ্বারা ; এবং পশ্চিমে টালির নালা (আদি গঙ্গা)।
দক্ষিণ বিভাগের সমস্ত পুলিশ থানার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
জনসংখ্যা
ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ৮৮-এর মোট জনসংখ্যা ছিল ২৩,৬৭২ জন, যার মধ্যে ১১,৯৯৬ (৫১%) পুরুষ এবং ১১,৬৭৬ (৪৯%) মহিলা৷ ৬ বছরের নিচে জনসংখ্যা ছিল ১,৬৫১ জন। ৮৮ নং ওয়ার্ডে মোট শিক্ষিতের সংখ্যা ছিল ১৮,৭৩৮ (৬ বছরের বেশি জনসংখ্যার ৮৫.০৯%)।
নির্বাচনের উপাত্ত
ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং রাসবিহারী বিধানসভা কেন্দ্রর একটি অংশ।
কৃষ্ণধন হালদার
কৃষ্ণধন হালদার হলেন একজন ভারতীয় রাজনীতিবিদ, যিনি ভারতের কমিউনিস্ট পার্টির (মার্ক্সবাদী) রাজনীতির সাথে যুক্ত। তিনি পশ্চিমবঙ্গ বিধানসভায় চারবার কুলপি বিধানসভা কেন্দ্রের বিধায়ক হিসেবে নির্বাচিত হয়েছেন।
আগ টিভি
আগ টিভি (آگ ٹی وی lit. আগুন) ইন্ডিপেনডেন্ট মিডিয়া কর্পোরেশনের মালিকানাধীন পাকিস্তানের একটি যুব বিনোদনমূলক চ্যানেল। ২০০৬ সালে জিও টেলিভিশন নেটওয়ার্কের অধীনে পাকিস্তানের রেকর্ড লেবেল কোম্পানী ফায়ার রেকর্ড এর সহযোগী প্রতিষ্ঠান হিসেবে চ্যানেলটি চালু করা হয়। পাকিস্তানি সংগীত শিল্পের মধ্যে উল্লেখযোগ্য শিল্পীরা ফায়ার রেকর্ডস এর সাথে সম্পৃক্ত ছিলেন। ২০১৩ সালে, আগ টিভি যুক্তরাজ্য ও আয়ারল্যান্ডে সম্প্রচার বন্ধ করে দেওয়া হয় এবং এর বদলী চ্যানেল হিসেবে তেজ টিভির সম্প্রচার শুরু করা হয়। বর্তমানে এটি শুধুমাত্র যুক্তরাষ্ট্রে সম্প্রচারিত হচ্ছে।
গ্রাফিক ডিজাইন এবং অ্যানিমেশন
আগ টিভির ডিজাইন এবং অ্যানিমেশন রেড টিম কর্তৃক পরিচালিত হয়।
ব্রাহ্মণবাড়িয়া পৌরসভা
ব্রাহ্মণবাড়িয়া পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
আয়তন
ব্রাহ্মণবাড়িয়া পৌরসভার আয়তন ৪,৩৪৩ একর (১৭.৫৮ বর্গ কিলোমিটার)।
জনসংখ্যা
২০১১ সালের আদমশুমারি অনুসারে ব্রাহ্মণবাড়িয়া পৌরসভার মোট জনসংখ্যা ১,৭২,০১৭ জন। এর মধ্যে পুরুষ ৮৫,৩২৩ জন এবং মহিলা ৮৬,৬৯৪ জন। মোট পরিবার ৩৩,৫১৭টি। জনসংখ্যার ঘনত্ব প্রতি বর্গ কিলোমিটারে ৯,৭৮৫ জন।
অবস্থান ও সীমানা
ব্রাহ্মণবাড়িয়া সদর উপজেলার মধ্যাংশে ব্রাহ্মণবাড়িয়া পৌরসভার অবস্থান। এ পৌরসভার পশ্চিমে নাটাই দক্ষিণ ইউনিয়ন ও নাটাই উত্তর ইউনিয়ন, উত্তরে নাটাই উত্তর ইউনিয়ন ও সুহিলপুর ইউনিয়ন, পূর্বে সুহিলপুর ইউনিয়ন, দক্ষিণ-পূর্বে মাছিহাতা ইউনিয়ন, দক্ষিণে রামরাইল ইউনিয়ন এবং দক্ষিণ-পশ্চিমে তিতাস নদী ও নবীনগর উপজেলার নাটঘর ইউনিয়ন অবস্থিত।
ইতিহাস
১৮৫৮ সালের ২ আগষ্ট বৃটিশ পালামেন্ট কর্তৃক ভারত উপমহাদেশে ‘‘সুশান আইন’’ প্রবর্তনের মাধ্যমে ইষ্ট ইন্ডিয়া কোম্পানির শত বছরের শাসন ব্যবস্থার অবসানের পর উপমহাদেশের রাষ্ট্র ক্ষমতা বৃটিশের উপর ন্যাস্ত হলে ১৮৬০খ্রীঃ থেকে ১৮৬৮ খ্রীঃ পর্যন্ত বাংলায় মিউনিসিপ্যালটি প্রতিষ্ঠা শুরু হয়। সে সময় ১৯৬৮ সালে প্রতিষ্ঠিত হয় ব্রাহ্মণবাড়িয়া মিউনিসিপ্যালটি। প্রতিষ্ঠাকালীন ১২ সদস্যের একটি বোর্ডের উপর এর পরিচালনার ভার ছিল। মুক্তিযুদ্ধের মাধ্যমে স্বাধীনতা লাভের পর ১৯৭২ সালে ব্রাহ্মণবাড়িয়া মিউনিসিপ্যালটির পরিবতে ব্রাহ্মণবাড়িয়া পৌরসভার নামকরণ করা হয়। ১৯৬৮ থেকে ১৯৭৩ এর ৬ মে পর্যন্ত পর্যায়ক্রমে মহকুমা প্রশাসকগণই পদাধিকার বলে চেয়ারম্যান এবং কমিশনারদের মধ্য থেকে ভাইস চেয়ারম্যান বা ভারপ্রাপ্ত চেয়ারম্যান হিসেবে অনেকেই দায়িত্বপালন করেছেন। ১৯৭৩ সালে ৬ মে প্রথম নির্বাচিত চেয়ারম্যান হিসেবে মরহুম মাহবুবুল হুদা এবং ভাইস চেয়ারম্যান মুসলিম মিয়া দায়িত্বভার গ্রহণ করেন। ২০০৮ সালে ১৪ মে তত্ত্বাবধায়ক সরকার এক আদেশ বলে চেয়াম্যানের পরিবর্তে পৌরসভায় মেয়র পদ সৃষ্টি করেন এবং বর্তমান মেয়র মোঃ হেলাল উদ্দিন হচ্ছে প্রথম নির্বাচিত মেয়র। তিনি ১৯৯৯ সালের নির্বাচনে এ পৌরসভার চেয়ারম্যান পদে নির্বাচিত হয়েছিলেন। বর্তমানে ১২টি ওয়ার্ডে ১২ জন কাউন্সিলর এবং ৪ টি সংরক্ষিত আসনে ৪জন নির্বাচিত মহিলা কাউন্সিলর হিসেবে পৌরপরিষদের দায়িত্বপালন করেছেন। ব্রাহ্মণবাড়িয়া মিউনিসিপ্যালটি সাড়ে পাঁচ বর্গমাইল নিয়ে যাত্রা শুরু করে। তখন এর লোকসংখ্যা ছিল ১৯,৯১৫ জন। বর্তমানে এর আয়তন ১৮ বর্গকিলোমিটার এবং লোকসংখ্যা প্রায় ১ লক্ষ ৮৫ হাজার।
শিক্ষা ব্যবস্থা
২০১১ সালের আদমশুমারি অনুযায়ী ব্রাহ্মণবাড়িয়া পৌরসভার সাক্ষরতার হার ৬৬%।
শিক্ষা প্রতিষ্ঠান
জামিয়া ইসলামিয়া ইউনুছিয়া ব্রাহ্মণবাড়িয়া
ট্রিপল এক্স সিনড্রোম
ট্রিপল এক্স সিনড্রোম, ট্রাইসোমি এক্স এবং ৪৭, XXX নামেও পরিচিত, এক্ষেত্রে একটি নারীর প্রতিটি কোষে অতিরিক্ত x ক্রোমোজোম উপস্থিতি থাকে। এই রোগে আক্রান্ত মহিলাদের প্রায়শই গড় উচ্চতার থেকে বেশি লম্বা। সাধারণত অন্য কোন শারীরিক পার্থক্য থাকে না এবং প্রজনন স্বাভাবিক হয়। এই রোগের কারণে পেশী টোন কমে যায়, কিডনির সমস্যা দেখা দেয়।
ট্রিপল এক্স সিনড্রোমে একটি অতিরিক্র এক্স ক্রোমোজোম অতিরিক্ত তৈরি হয়। ট্রিপল এক্সটি প্রাথমিকভাবে মায়ের প্রজনন কোষের বিভাজন বা প্রাথমিক বিকাশের সময় কোষ বিভাজনের সময় এটি হতে পারে। এটি সাধারণত এক প্রজন্ম থেকে পরবর্তীতে উত্তরাধিকারসূত্রে পাওয়া যায় না। এটি এমন একটি ফর্ম যেখানে শরীরের কোষগুলির মাত্র এক শতাংশ XXX রুপে থাকতে পারে। রোগ নির্ণয় করা হয় ক্রোমোসোমাল বিশ্লেষণ দ্বারা।
এই রোগের চিকিৎসার মধ্যে বক্তৃতা থেরাপি, শারীরিক থেরাপি, এবং পরামর্শ অন্তর্ভুক্ত হতে পারে। এটি প্রতি ১,০০০ নারী জন্মের মধ্যে ১ জনের ক্ষেত্রে ঘটে। এটি অনুমান করা হয় যে ৯০% ক্ষতিগ্রস্তদের নির্ণয় করা হয় না কারণ তাদের কোনও উপসর্গ থাকেনা বা মাত্র কয়েকটি উপসর্গ থাকে। এটি প্রথম ১৯৫৯ সালে চিহ্নিত করা হয়েছিল।
চিকিৎসা
একটি স্থিতিশীল বাড়ির পরিবেশ উপসর্গের কিছু উন্নত করতে পারে।
মহামারী-সংক্রান্ত বিদ্যা
ট্রিপল এক্স সিনড্রোম প্রায় ১,০০০ টি মেয়েদের মধ্যে ১ জনের মধ্যে দেখা দেয়। ট্রিপল এক্স সিনড্রোম প্রতিদিনই গড়ে পাঁচ থেকে দশটি মেয়ে মার্কিন যুক্তরাষ্ট্রে জন্ম নেয়।
২০১৯–২০ রিয়াল মাদ্রিদ ফুটবল ক্লাব মৌসুম
২০১৯–২০ মৌসুম হলো রিয়াল মাদ্রিদ ফুটবল ক্লাবের ১১৬তম মৌসুম এবং স্পেনীয় ফুটবলের শীর্ষ বিভাগ লা লিগায় ক্লাবের ৮৯তম মৌসুম। এই মৌসুমটিতে ২০১৯ সালের ১লা জুলাই হতে ২০২০ সালের আগস্ট পর্যন্ত রিয়াল মাদ্রিদের সকল ম্যাচ অন্তর্ভুক্ত।
প্রাক-মৌসুম
৪ জুন তারিখে, এইনট্রাক্ট ফ্রাঙ্কফুর্ট থেকে লুকা ইয়োবিচকে ২০২৫ পর্যন্ত স্বাক্ষর করায়। ৩ দিন পর চেলসি থেকে এদেন আজারকে দলে অন্তর্ভুক্ত করে। ১২ জুনে, ওলাঁপিক লিয়োনে থেকে ফেরলঁ মঁদিকে স্বাক্ষর করা হয়
২০ জুন মার্কোজ ইয়োরেন্তেকে আতলেতিকো মাদ্রিদে, এবং ১ জুলাই মাতেও কোভাচিচকে চেলসি বিক্রি করা হয়।
আগস্ট
রিয়াল মাদ্রিদ মৌসুমের প্রথম ম্যাচে সেল্টা ভিগোর বিপক্ষে ৩-১ গোলের জয় পায়। গোল তিনটি করেন করিম বেনজেমা, টনি ক্রুস এবং লুকাস বাজকেজ।
আগমন
মোট খরচ: €৩০৫.৫মি
বহির্গমন
মোট আয়: €১৩০.১মি
নেট আয়: €১৭৫.৪মি
প্রাক-মৌসুম এবং প্রীতি ম্যাচ
রিয়াল মাদ্রিদ ২০১৯ আন্তর্জাতিক চ্যাম্পিয়নস কাপ এবং ২০১৯ অডি কাপে অংশগ্রহণ করবে।
কোপা দেল রে
রিয়াল মাদ্রিদ রাউন্ড অফ ৩২ থেকে এই প্রতিযোগিতায় অংশগ্রহণ করবে।
উয়েফা চ্যাম্পিয়নস লীগ
রিয়াল মাদ্রিদ গ্রুপ পর্ব থেকে এই প্রতিযোগিতায় অংশ নেয়।
ফতুল্লা থানা
ফতুল্লা বাংলাদেশের নারায়ণগঞ্জ সদর উপজেলার অন্তর্গত একটি থানা।
অবস্থান
নারায়ণগঞ্জ সদর উপজেলার একটি থানা ফতুল্লা। ফতুল্লার থানার পুর্বে নারায়ণগঞ্জ সিটি কর্পোরেশন, পশ্চিমে বুড়িগঙ্গা ও ধলেশ্বরী নদী, উওরে রাজধানী ঢাকা এবং দক্ষিণে মুন্সীগঞ্জ জেলা।
নামকরণ
কথিত আছে, শাহ ফতেহ উল্লাহ নামক একজন দরবেশের নাম হতে এলাকার নাম হয় ফতেহুল্লা। যার অপভ্রংশ ফতুল্লা।
ইতিহাস
কথিত আছে যে, মধ্যপ্রাচ্য থেকে ধর্মপ্রচারক শাহ ফতেহ উল্লাহ এই অঞ্চলে আসেন। তার নান থেকেই পরগনা নামে পরিচিত এই এলাকাটির নাম হয় ফতুল্লা। দিল্লি সালতানাতের সোনারগাঁও প্রদেশের রাজধানী ছিল ফতুল্লার অদূরে নারায়ণগঞ্জ জেলার সোনারগাও উপজেলায়। পরে বাংলা স্বাধীন হলে সোনারগাও  হয় স্বাধীন বাংলা সালতানাতের রাজধানী।  তারপর, ১৬১০ সালে সুবাদার ইসলাম খান চিশতি বারো ভুইয়াদের পরাজিত করে ঢাকাকে সুবে বাংলার রাজধানী ঘোষণা করেন। চিশতি ঢাকার অদূরে  ফতুল্লা থানর হাজীগঞ্জ এলাকায় একটি দুর্গ নির্মাণ করেন যা হাজীগঞ্জ দুর্গ বা খিজিরপুর দুর্গ নামে পরিচিত। পরে ব্রিটিশ আমলে ১৮৪২ সালে বিক্রমপুর মহকুমা স্থাপিত হলে ফতুল্লা সহ নারায়ণগঞ্জ জেলা ও ঢাকা জেলার কিছু অংশ সেই মহকুমার অন্তর্ভুক্ত হয়। তারপর ১৮৮২ সালে নারায়ণগঞ্জকে বিক্রমপুর থেকে পৃথক করে আলাদা মহকুমা স্থাপন করা হয়। পরবর্তীতে, ১৯৩০ সালে বর্তমান ফতুল্লা ও কুতুবপুর ইউনিয়নকে নিয়ে ফতুল্লা ইউনিয়ন বোর্ড গঠীত হয়। ১৯৬২ সালে ইউনিয়ন বোর্ডটি ভেঙ্গে কুতুবপুর ও ফতুল্লা নামে দুটি ইউনিয়ন স্থাপিত হয়। তার আগে কাশীপুর ইউনিয়ন স্থাপিত হয় ১৯৪৩ সালে।১৯৬৫ সালে শহর রক্ষা বাধ ডিএনডি প্রকল্পে ফতুল্লার ৩ টি ইউনিয়নকে অন্তর্ভুক্ত করা হয়। পরে,১৯৭১ সালের মহান মুক্তিযুদ্ধে ফতুল্লায় অনেকে হতাহত হয়। বাংলাদেশ স্বাধীন হওয়ার পর ফতুল্লায় নানা শিল্প প্রতিষ্টান নির্মিত হয় এবং ফতুল্লা পরিণত হয় বিখ্যাত শিল্প নগরীতে।
জনসংখ্যার উপাত্ত
ফতুল্লা থানা দেশের অন্যতম জনবহুল থানার। ফতুল্লার জনসংখ্যা ৭৪২,৯৭৬ এবং আয়তন ৬৫ বর্গ কিলোমিটার। ফতুল্লা থানা এলাকার জনঘনত্ব ১১,৪৩০।
শিক্ষা
২০১১ সালের আদমশুমারি অনুযায়ী ফতুল্লা থানার সাক্ষরতার হার ৬০ শতাংশের অধিক। ফতুল্লায় কয়েকশ শিক্ষাপ্রতিষ্ঠান রয়েছে। একাধিক কলেজও আছে ফতুল্লায়। প্রস্তাবিত নারায়ণগঞ্জ জাতির জনক বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয় ফতুল্লায় স্থাপন করার কথা রয়েছে।
অর্থনীতি
ফতুল্লা শিল্পের জন্য বিখ্যাত । ফতুল্লা থানায় ছোট বড় প্রায় ৭০০ টি কারখানা রয়েছে। ফতুল্লার এনায়েতনগরে অবস্থিত ফতুল্লা বিসিক শিল্প নগরী। বেলজিয়ামের রাণি মাথিল্ডে ২০২৩ সালে বাংলাদেশ সফরকালে ফতুল্লার একটি পোশাক কারখানা পরিদর্শন করেন।
দর্শনীয় স্থান
মেরি আন্ডারসন ভাসমান রেস্টুরেন্ট ও বার’ বাংলাদেশ পর্যটন কর্পোরেশনকর্তৃক পরিচালিত একটি ভাসমান রেস্টুরেন্ট। নারায়ণগঞ্জ সদর উপজেলাএলাকায় বুড়িগঙ্গা নদীতেএকটি পুরানো ব্রিটিশ প্রমোদতরীতে এ রেস্টুরেন্টটি অবস্থিত। এ রেস্টুরেন্টের সাথে একটি বাররয়েছে। মাত্র তিন হাজার টাকায় রাত্রিযাপনের জন্য এখানে শীতাতপ নিয়ন্ত্রিত কক্ষের সুবিধা রয়েছে। এছাড়া প্রতি ঘণ্টা আটশ টাকা হারে এসব কক্ষ ভাড়া নেওয়ার সুযোগ রয়েছে। ইঞ্জিন চালিত নৌকায়মাঝ নদীতে বসে মেরি আন্ডারসনের মজাদার খাবার আস্বাদনের সুযোগ এ রেস্টুরেন্টটির অনন্য আকর্ষণ। ঢাকাশহরের কেন্দ্রস্থল হতে এ ব্যতিক্রমী রেস্টুরেন্টটি মাত্র বিশ কিলোমিটারের মধ্যে অবস্থিত হওয়ায় এটি ইতোমধ্যে একটি আকর্ষণীয় পর্যটন কেন্দ্রে পরিণত হয়েছে।
এছাড়াও ফতুল্লার কুতুবপুর ইউনিয়নে অবস্থিত বাংলাদেশের ৩য় আন্তর্জাতিক ক্রিকেট স্টেডিয়াম খান সাহেব ওসমান আলী স্টেডিয়াম। এই স্টেডিয়ামের ধারণক্ষমতা প্রায় ২৫,০০০।
কম্বোডিয়ায় অবস্থিত কূটনৈতিক মিশনের তালিকা
এটি কম্বোডিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর প্‌নম পেনে ২৭টি দূতাবাস রয়েছে। কিছু রাষ্ট্র অন্য দেশের রাজধানী থেকেও রাষ্ট্রদূত নিয়োগ দিয়েছে, যেগুলোর বেশীরভাগ বেইজিং, হ্যানয় এবং ব্যাংককে অবস্থিত।
দূতাবাসসমূহ
প্‌নম পেন
নাগর্নো-কারাবাখ
নাগর্নো-কারাবাখ (Нагорный Карабах; Լեռնային Ղարաբաղ; Dağlıq Qarabağ), আরো পরিচিত আর্টসাখ (Արցախ), হচ্ছে দক্ষিণ ককেশাসের একটি স্থলবেষ্টিত অঞ্চল, কারবাক পাহাড়ী পরিসীমার মধ্যে, নিম্ন কারবাক এবং জংজুরের মধ্যে অবস্থিত, এবং ক্ষুদ্রতর ককেশাস পর্বতমালার দক্ষিণ-পূর্বাঞ্চলীয় পরিসীমাকে আচ্ছাদন করে রেখেছে। এই অঞ্চলের বেশিরভাগই পাহাড় এবং বনভূমি।
অঞ্চলটি সাধারণত সাবেক নাগর্নো-কারাবাখ স্ব-শাসিত এলাকার জায়গা নিয়ে প্রশাসনিক সীমান্ত গুলোর সাথে সমান হয়। এই অঞ্চলের ঐতিহাসিক অঞ্চলটি প্রায়  জুড়ে রয়েছে।
ব্যুৎপত্তি
"নাগর্নো-" উপসর্গটি রুশ গুণবাচক বিশেষণ নাগর্নি (нагорный) থেকে এসেছে, যার অর্থ "পার্বত্যাঞ্চল"। এই অঞ্চলের আজারবাইজানীয় নামগুলিতে অনুরূপ বিশেষণ dağlıq (পাহাড়ী) বা yuxarı (উচু) অন্তর্ভুক্ত। এই জাতীয় শব্দ আর্মেনিয়ান নামে ব্যবহার করা হয় না, তবে সেগুলো সোভিয়েত যুগে এই অঞ্চলের সরকারী নামে নাগর্নো-কারাবাখ স্বায়ত্তশাসিত ওব্লাস্ট হিসাবে উপস্থিত হয়েছিল। অন্যান্য ভাষাগুলি পার্বত্যাঞ্চল, উচু, বা পাহাড়ী এর জন্য নিজস্ব শব্দের প্রয়োগ করে; উদাহরণস্বরূপ, "ফরাসি ভাষায় নাগর্নো-কারাবাখ প্রজাতন্ত্রের সরকারী নাম Haut-Karabakh, যার অর্থ "উচ্চ কারাবাখ"।
বিভিন্ন স্থানীয় ভাষায় এই অঞ্চলের নামগুলি সমস্ত "পাহাড়ী কারাবাখ" বা "পাহাড়ি কালো বাগান" এ অনুবাদ করা হয়:
এই অঞ্চলে বসবাসকারী আর্মেনীয়রা প্রায়শই নাগর্নো-কারাবাখকে আর্টসাখ হিসাবে উল্লেখ করে (Արցախ), আর্মেনিয়ার প্রাচীন রাজ্যের দশম প্রদেশের নাম ব্যবহার করে। ইউরসান লিপি (খ্রিস্টপূর্ব নবম থেকে – সপ্তম শতাব্দী) অঞ্চলটির জন্য উরতেখিনি নামটি ব্যবহার করে। প্রাচীন গ্রীক সূত্র এলাকাটিকে Orkhistene বলে।
প্রাচীনকাল এবং প্রাথমিক যুগ
নাগর্নো-কারাবাখ আধুনিক ভূতাত্ত্বিকদের কাছে কুড়া-আরাক্স সংস্কৃতি হিসাবে পরিচিত লোকদের দখলকৃত জমির মধ্যে পড়েছিল, যারা কুরা এবং আরাস দুটি নদীর মাঝখানে বাস করত।
অঞ্চলটির প্রাচীন জনগোষ্ঠীতে বিভিন্ন অটোকোথনাস স্থানীয় এবং অভিবাসী উপজাতি ছিল যারা বেশিরভাগ অ-ইন্দো-ইউরোপীয় ছিল। নিয়ন্ত্রক পাশ্চাত্য তত্ত্ব অনুসারে, এই আদিবাসীরা আর্মেনীয়দের সাথে বিবাহবন্ধনে আবদ্ধ হয়েছিল যারা খ্রিস্টপূর্ব ২য় শতাব্দীতে বা সম্ভবত এরও আগে ৪র্থ শতাব্দীতে আর্মেনিয়ার সাথে এই অঞ্চলটির অন্তর্ভুক্ত হওয়ার পরে এই অঞ্চলে এসেছিল। অন্যান্য বিদ্বানদের ধারণা যে আর্মেনীয়রা খ্রিস্টপূর্ব ৭ম শতাব্দীর শুরুতে এই অঞ্চলে বসতি স্থাপন করেছিল।
খ্রিস্টপূর্ব ১৮০ খ্রিষ্টাব্দে আর্টসাখ আর্মেনীয় রাজ্যের ১৫ টি প্রদেশের একটিতে পরিণত হয় এবং চতুর্থ শতাব্দী পর্যন্ত এটি থেকে যায়। আনুষ্ঠানিকভাবে একটি প্রদেশের (নাহং) মর্যাদার অধিকারী হয়ে, আর্টসাখ সম্ভবত নিজস্বভাবে একটি আধিপত্য প্রতিষ্ঠা করেছিলেন - আর্মেনিয়ার প্রদেশ সিউনিকের মতো। অন্যান্য তত্ত্ব অনুসারে আর্টসখ হলেন একটি রাজকেন্দ্র, যা সরাসরি আর্মেনিয়ার রাজার অন্তর্ভুক্ত ছিল। তিগরান দ্যা গ্রেট, আর্মেনিয়ার রাজা, (৯৫–৫৫ খ্রীষ্টপূর্বে শাসনামল), "তিগরানাকার্ট" নামের ৪টি শহরের একটি আর্টশাখে প্রতিষ্ঠা করেছিল। স্টেপানাকার্টের  উত্তর-পূর্বে অবস্থিত প্রাচীন তিগরানাকার্ট ধ্বংসাবশেষ একদল আন্তর্জাতিক বিদ্বান দ্বারা গবেষণা করা হচ্ছে।
আর্মেনীয় সংস্কৃতি এবং সভ্যতার মধ্যযুগের নাগর্নো-কারাবাখে বিকাশ ঘটে। ৫ম শতাব্দীতে, আর্মেনীয় বর্ণমালার প্রতিষ্ঠাতা মেস্রোপ মাশটটস এর প্রচেষ্টা, আধুনিক নাগর্নো-কারাবাখের আমারাসে প্রতিষ্ঠিত হয় প্রথম বিদ্যালয়টি। সেন্ট মেস্রোপ আর্টসাখ এবং উটিকে ধর্মবাণী প্রচারে খুব সক্রিয় ছিলেন। সামগ্রিকভাবে, মেস্রোপ মাশটটস আর্টসাখ এবং উটিকে তিনবার ভ্রমণ করেছিলেন, শেষ পর্যন্ত বৃহত্তর ককেশাস এর পাদদেশে পৌত্তলিক অঞ্চলগুলিতে পৌঁছানো। সপ্তম শতাব্দীর আর্মেনিয়ান ভাষাবিদ ও ব্যাকরণবিদ স্টিফানোস সুনেটিসি তার রচনায় বলেছিলেন যে আর্টসাখের আর্মেনীয়দের নিজস্ব উপভাষা ছিল এবং তার পাঠকদের এটি শিখতে উৎসাাহিত করেছিলেন।। একই ৭ম শতাব্দীতে, আর্মেনিয়ান কবি দাভতাক কের্তোগ তার এলিগি অন দ্য ডেথ অফ গ্র্যান্ড প্রিন্স জুয়ানশে লিখেন, যেখানে প্রতিটি অনুচ্ছেদ বর্ণানুক্রমিকভাবে আর্মেনীয় লিপির একটি অক্ষর দিয়ে শুরু হয়।   ককেশীয় আলবেনিয়ার একমাত্র বিস্তৃত ইতিহাস আর্মেনিয়ান ভাষায় লিখেছিলেন ইতিহাসবিদ মুভসেস কাঘানকাটভাতসি।
উচ্চ মধ্যযুগ
সপ্তম শতকের মাঝামাঝি সময়ে, পারস্য মুসলিম বিজয়ের মাধ্যমে এই অঞ্চলটি মুসলিম আরবদের দ্বারা জয়লাভ করেছিল। পরবর্তীকালে, এটি খিলাফত কর্তৃক অনুমোদিত স্থানীয় গভর্নরদের দ্বারা শাসিত হয়েছিল। কিছু উৎস অনুসারে, ৮২১ সালে, আর্মেনিয়ান রাজপুত্র সাহল স্মবাতিয়ান আর্টসাখে বিদ্রোহ করেছিলেন এবং খাছেন হাউস প্রতিষ্ঠা করেছিলেন, যা ১৯ শতকের শতাব্দীর গোড়ার দিকে আর্টসাখকে একটি রাজত্ব হিসাবে শাসন করেছিল। অন্যান্য উৎস অনুসারে, সাহল স্মবাতিয়ান " ছিলেন জামিরহাকান রাজ পরিবারের" এবং ৮৩৭-৮৩৮ সালে তিনি আর্মেনিয়া, জর্জিয়া এবং আলবেনিয়ার উপরে সার্বভৌমত্ব অর্জন করেছিলেন। "খাছেন" নামটি আর্মেনীয় শব্দ "খাছ" থেকে উদ্ভূত, যার অর্থ "ক্রুশ"। ১০০০ সালের মধ্যে খাছেন হাউস জন সেনেচেরিবকে আর্টসাখ রাজ্যের প্রথম শাসক হিসাবে  ঘোষণা করে। প্রাথমিকভাবে দক্ষিণ আর্টসাখের ডিজাক একটি রাজ্যও গঠন করেছিল, যা প্রাচীন আরানশাহিক হাউজ কর্তৃক শাসিত হতো, যা ককেশীয় আলবেনিয়ার প্রথম রাজাদের অবতীর্ণ করে। ১২৬১ সালে, ডিজাকের শেষ রাজার কন্যা আর্টসখের রাজা ও আর্মেনিয়ান রাজপুত্র হাসান জালাল দোলার সাথে বিবাহ বন্ধনের পরে, দুটি রাজ্যই খাছেনের এক আর্মেনীয় প্রিন্সিপ্যালিটির সাথে একীভূত হয়েছিল।  পরবর্তীকালে, আর্টসাখ একটি কার্যত স্বাধীন আধিপত্য হিসেবে বিদ্যামান ছিল।
মধ্যযুগের শেষের দিকে
১৫ শতাব্দীতে, কারাবাখের এই অঞ্চলটি তুর্কীয় কারা কয়ুনলু এবং আক কয়ুনলু উপজাতিদের দ্বারা পরিচালিত রাজ্যগুলির অন্তর্ভুক্ত ছিল। আবু বকর তিহরানির মতে,জাহান শাহের সময়কালে (১৪৩৮–১৪৬৮), কারা কয়ুনলুর শাসক, পিরি বে করমণালী কারবাখের গভর্নর পদে অধিষ্ঠিত ছিলেন। কিন্তু, রবার্ট এইচ. হিউসেন অনুসারে, তুর্কী অধিপতি জাহান শাহ (১৪৩৭–৬৭) স্থানীয় আর্মেনীয় রাজকুমারদের উপরের কারাবাখের গভর্নর নিযুক্ত করেছিলেন, আদিবাসী আর্মেনীয় নেতৃত্বকে মেলিক উপাধি ধারণকারী রাজকুমারদের নেতৃত্বে পাঁচটি সম্ভ্রান্ত পরিবার নিয়ে উত্থিত হতে সুযোগ করে দেয়। এই রাজবংশগুলি পূর্বে খেছান হাউসের শাখাগুলির প্রতিনিধিত্ব করেছিল এবং আর্টসাখের মধ্যযুগীয় রাজাদের বংশধর ছিল। তাদের ভূমিগুলি প্রায়শই খামসার দেশ হিসাবে পরিচিত ছিল (আরবিতে  পাঁচ )। সম্রাট পল প্রথমের "রাশিয়ান আধিরাজ্য, জমি বরাদ্দ, অধিকার এবং সুযোগসুবিধায় তাদের প্রবেশ সম্পর্কে" শিরোনামের একটি সনদে (২ জুন ১৭৯৯), এটি উল্লিখিত হয়েছে যে কারাবাখ অঞ্চলের খ্রিস্টান ঐতিহ্য এবং তাদের সমস্ত লোককে রাশিয়ান আধিরাজ্যে প্রবেশ করানো হয়েছিল। তবে, রবার্ট হিউসেন অনুসারে, ২ জুন ১৭৯৯ সালের সম্রাট পল প্রথমের সনদ দ্বারা রাশিয়ান সাম্রাজ্য পাঁচজন রাজপুত্রের তাদের এলাকাকে সার্বভৌম অবস্থা স্বীকৃতি দেয়।
১৭২০ এর দশকে আগ্রাসী উসমানীয় তুর্কিদের বিরুদ্ধে মেলিকদের বিজয়ের বিনিময়ে ইরানের রাজা নাদের শাহ ককেশাসে আর্মেনীয় মেলিকদের প্রতিবেশী আর্মেনীয় রাজত্ব এবং মুসলিম খানদের উপরে সর্বাধিনায়কত্ব প্রদান করে। কারাবাখের এই পাঁচটি রাজত্ব আর্মেনীয় পরিবার শাসন করত যারা মেলিক (রাজপুত্র) উপাধি লাভ করেছিল এবং নিম্নলিখিতগুলি ছিল:
আধুনিক যুগ
কারাবাখ, কুরেকাচায় চুক্তির মাধ্যমে রাশিয়ান সাম্রাজ্যের একটি আশ্রিত রাজ্য হয়েছিল, ১৮০৫ সালে প্রথম জার আলেকজান্ডার এর পক্ষে জেনারেল পাভেল সিতসিয়ানভের এবং কারাবাখের ইব্রাহিম খলিল খানেরর চুক্তি মধ্যে স্বাক্ষরিত হয়, যার ভিত্তিতে রুশ সাম্রাজ্য রাজা ইব্রাহিম খলিল খান ও তাঁর বংশধরদের এই অঞ্চলের একমাত্র বংশগত শাসক হিসাবে স্বীকৃতি দেয়।  তবে, রুশো-পার্সিয়ান যুদ্ধের (১৮০৪-১৮১৩) পরিণতির পরে এর নতুন অবস্থাটি নিশ্চিত করা হয়েছিল, যুদ্ধে পরাজয়ের পরে গুলিস্তানের চুক্তি (১৮১৩)  অনুসারে পার্সিয়া কারাবাখকে আনুষ্ঠানিকভাবে  রুশ সাম্রাজ্যের হাতে তুলে দেয়,    ১৮২৮ সালে তুর্কমেঞ্চেয় চুক্তির মাধ্যমে বাকী ট্রান্সককেসিয়া সাম্রাজ্যটিতে অন্তর্ভুক্ত হওয়ার পূর্বে, যা রুসো-পারস্য যুদ্ধের (১৮২৬-১৮২৮) ফলাফল হিসাবে এসেছিল।
১৮২২ সালে, ইরান থেকে রাশিয়ার নিয়ন্ত্রণে যাওয়ার ৯ বছর পরে, কারাবাখ খানতে বিলীন হয়ে যায় এবং অঞ্চলটি রাশিয়ান সাম্রাজ্যের এলিসাবেথপোল গভর্নরেটের অংশ হয়ে যায়। ১৯২৩ সালে পাঁচটি জেলা মোটামুটি আধুনিক কালের নাগর্নো-কারাবাখের সাথে সম্পর্কিত, আর্মেনিয়ার ৯০.৮% ছিল।
সোভিয়েত যুগ
নাগর্নো-কারাবাখ নিয়ে বর্তমান সময়ের দ্বন্দ্বের মূলে রয়েছে ট্রান্সককেশিয়ার সোভিয়েতীকরণের সময় জোসেফ স্টালিন এবং ককেসিয়ান ব্যুরো (Kavburo) যে সিদ্ধান্ত নিয়েছিল তা নিয়ে। স্টালিন ১৯৪০ এর দশকের গোড়ার দিকে সোভিয়েত ইউনিয়নের পক্ষে নাগরিকত্ব কমিটির ভারপ্রাপ্ত কমিশনার ছিলেন, যে সরকারের শাখার অধীনে কাভবুড়ো তৈরি হয়েছিল। ১৯১৭ সালের রুশ বিপ্লবের পরে কারাবাখ ট্রান্সককেশীয় গণতান্ত্রিক ফেডারেটিভ রিপাবলিকের অংশ হয়েছিল, তবে শীঘ্রই এটি আলাদা আর্মেনিয়ান, আজারবাইজানীয় এবং জর্জিয়ান রাজ্যে বিভক্ত হয়ে যায়। পরের দুবছর ধরে (১৯১৮–-১৯২০), কারাবাখ সহ বেশ কয়েকটি অঞ্চল জুড়ে আর্মেনিয়া ও আজারবাইজানের মধ্যে একাধিক সংক্ষিপ্ত যুদ্ধ হয়েছিল। ১৯১৮ সালের জুলাইয়ে, নাগর্নো-কারাবাখের প্রথম আর্মেনীয় সমাবেশটি এই অঞ্চলটিকে স্বশাসিত ঘোষণা করে এবং একটি জাতীয় কাউন্সিল এবং সরকার গঠন করে। পরে অটোমান সেনাবাহিনী আর্মেনীয়দের সশস্ত্র প্রতিরোধের মুখোমুখি হয়ে কারাবাখে প্রবেশ করে।
প্রথম বিশ্বযুদ্ধে অটোমান সাম্রাজ্যের পরাজয়ের পরে ব্রিটিশ সেনারা কারাবাখ দখল করে। ব্রিটিশ কমান্ড খোসারভ বে সুলতানভকে (আজারবাইজানীয় সরকার কর্তৃক নিযুক্ত) কারাবাখ ও জাঙ্গেজুরের গভর্নর-জেনারেল হিসাবে অস্থায়ীভাবে নিশ্চিত করে, প্যারিস শান্তি সম্মেলন দ্বারা চূড়ান্ত সিদ্ধান্ত মুলতুবি ছিল। এই সিদ্ধান্তের বিরোধিতা করেছিল কারাবাখ আর্মেনীয়রা। ১৯২০ সালের ফেব্রুয়ারিতে, কারাবাখ জাতীয় কাউন্সিল প্রাথমিকভাবে আজারবাইজানীয় এখতিয়ারে সম্মত হয়েছিল, কারাবাখের অন্য কোথাও কোথাও আর্মেনীয়রা গেরিলা লড়াই চালিয়ে যায়, এবং চুক্তিটি কখনই গ্রহণ করে না। চুক্তিটি অচিরেই নবম কারাবাগ বিধানসভা দ্বারা বাতিল হয়ে যায়, যেটি এপ্রিল মাসে আর্মেনিয়ার সাথে মিলিত হওয়ার ঘোষণা দেয়।
সোভিয়েত ইউনিয়ন এই অঞ্চলে দৃঢ়ভাবে নিয়ন্ত্রণে থাকায় এই অঞ্চলকে কেন্দ্র করে বেশ কয়েক দশক ধরে বিরোধ চলতে থাকে। ১৯৮০-এর দশকের শেষের দিকে এবং নব্বইয়ের দশকের গোড়ার দিকে সোভিয়েত ইউনিয়ন ভেঙে যাওয়ার সাথে সাথে নাগর্নো-কারাবাখের প্রশ্নটি পুনরায় আবির্ভূত হয়েছিল। আজারবাইজানীয় এসএসআর সরকারকে এই অঞ্চলে জোর করে আজারিফিকেশন পরিচালনার জন্য অভিযুক্ত করে, আর্মেনীয় এসএসআর-এর মতাদর্শগত ও বস্তুগত সহায়তায় সংখ্যাগরিষ্ঠ আর্মেনীয় জনগোষ্ঠী আর্মেনীয় এসএসআর-এ স্বায়ত্তশাসিত এলাটিকে হস্তান্তর করার জন্য আন্দোলন শুরু করেছিল। এলাকার সীমানাটি আর্মেনীয় গ্রামগুলিকে অন্তর্ভুক্ত করার জন্য এবং যথাসম্ভব আজারবাইজানীয় গ্রামগুলি বাদ দেওয়ার জন্য আঁকা হয়েছিল। ফলস্বরূপ জেলাটি একটি আর্মেনীয় সংখ্যাগরিষ্ঠতা নিশ্চিত করেছিল। ১৯৮৭ সালের আগস্টে, কারাবাখ আর্মেনিয়ানরা কয়েক হাজার হাজার স্বাক্ষর সহ মস্কোতে আর্মেনিয়ার সাথে মিলিত হওয়ার জন্য একটি আবেদন পাঠিয়েছিল।
যুদ্ধ এবং বিচ্ছিন্নতা
১৯৮৮ সালের ১৩ ফেব্রুয়ারি কারাবাখ আর্মেনীয়রা আর্মেনীয় প্রজাতন্ত্রের সাথে একীকরণের পক্ষে তাদের রাজধানী স্টেপানকোর্টে বিক্ষোভ শুরু করে। ছয় দিন পরে তারা ইয়েরেভেনের গণ-সমাবেশে যোগ দিয়েছিল। ২০ ফেব্রুয়ারিতে, কারাবাখের পিপলস ডেপুটিগুলির সোভিয়েত এই অঞ্চলটিকে আর্মেনিয়ায় স্থানান্তরের জন্য ১১০ থেকে ১৭ ভোট দিয়েছিল। একটি আঞ্চলিক সোভিয়েতের এই অভূতপূর্ব পদক্ষেপে স্টেপানকোর্ট এবং ইয়েরেভান উভয়ের কয়েক হাজার লোক বিক্ষোভ প্রকাশ করেছিল, তবে মস্কো আর্মেনীয়দের দাবি প্রত্যাখ্যান করে। ১৯৮৮ সালের ২২ ফেব্রুয়ারি, আজেরিসের একটি বিশাল দল আর্মেনিয়ার জনবহুল শহর আস্কেরনের দিকে আগদাম থেকে যাত্রা করার সময় প্রথম দ্বন্দ্বের মুখোমুখি হওয়ার সময় সংঘর্ষ হয়। আসকেরানের কাছে অ্যাজেরিস ও পুলিশের মধ্যে সংঘর্ষ হয়েছিল, যার ফলে দুজন আজারিয় মারা গিয়েছিল, তাদের মধ্যে একজন আজেরি পুলিশ কর্তৃক মারা যায়, পাশাপাশি ৫০ জন আর্মেনিয় গ্রামবাসী এবং অজানা সংখ্যক আজেরি ও পুলিশ আহত হয়েছে বলে জানা যায়। সংশ্লিষ্ট দেশগুলির সংখ্যালঘু জনগোষ্ঠীর বিরুদ্ধে সহিংসতা শুরু হওয়ার সাথে সাথে বিপুল সংখ্যক শরণার্থী আর্মেনিয়া ও আজারবাইজান ছেড়ে চলে গেছে।
১৯৯১ সালের ১০ ডিসেম্বর স্থানীয় আজারবাইজানীয়রা গণভোটের মাধ্যমে নাগর্নো-কারাবাখে অবস্থিত আর্মেনীয়রা একটি স্বাধীন রাষ্ট্র গঠনের অনুমোদন দেয়। আজারবাইজানের নাগর্নো-কারাবাখের উন্নত স্বায়ত্তশাসনের জন্য সোভিয়েতের একটি প্রস্তাব উভয় পক্ষকেই সন্তুষ্ট করতে পারেনি, এবং এবং পরবর্তীকালে আর্মেনিয়া থেকে সমর্থন পেয়ে আজারবাইজান এবং নাগর্নো-কারাবাখের মধ্যে একটি পূর্ণ মাত্রার যুদ্ধ শুরু হয়েছিল।   আর্মেনিয়ার প্রাক্তন রাষ্ট্রপতি লেভন টের-পেট্রোসিয়ানের মতে, কারাবাখ নেতৃত্বের পদ্ধতিটি সর্বাধিকবাদী ছিল এবং "তারা ভেবেছিল তারা আরও পেতে পারে।"
১৯৯১ সালে আর্মেনিয়া ও আজারবাইজান উভয় সোভিয়েত ইউনিয়ন থেকে স্বাধীনতা লাভের পরে নাগর্নো-কারাবাখ নিয়ে লড়াই আরও বেড়ে যায়। সোভিয়েত-পরবর্তী শক্তি শূন্যতায় আজারবাইজান এবং আর্মেনিয়ার মধ্যকার সামরিক পদক্ষেপ রাশিয়ান সামরিক বাহিনীর দ্বারা ব্যাপকভাবে প্রভাবিত হয়েছিল। তদুপরি, আর্মেনীয় এবং আজারবাইজানিয় উভয় সামরিক বাহিনী ইউক্রেন এবং রাশিয়া থেকে প্রচুর ভাড়াটে সৈনিক নিযুক্ত করেছিল। আজারবাইজানের পক্ষে লড়াইয়ে প্রায় এক হাজার আফগান মুজাহিদিন অংশ নিয়েছিল। এছাড়াও আজারবাইজানের পাশে যুদ্ধরত চেচনিয়ার যোদ্ধা, পাশাপাশি রাশিয়া আর্মেনিয়াকে ভারী আর্টিলারি ও ট্যাঙ্ক সরবরাহ করেছিল। নাগর্নো-কারাবাখ যুদ্ধের কারণে বাড়া অভ্যন্তরীণ বাস্তুচ্যুত মানুষের সংখ্যা বেড়ে যাওয়ায় আজারবাইজানের অন্যান্য অংশে স্থাপন করা ১২ টি জরুরি শিবিরে আজারবাইজান থেকে বেঁচে যাওয়া অনেক মানুষ আশ্রয় পেয়েছিলেন।
১৯৯৩ সালের শেষের দিকে, এই সংঘাতে হাজার হাজার হতাহতের ঘটনা ঘটেছে এবং উভয় পক্ষের কয়েক লক্ষ লক্ষ শরণার্থী তৈরি হয়েছিল। ১৯৯৪ সালের মে অবধি আর্মেনিয়ানরা আজারবাইজানের ১৪% অঞ্চল নিয়ন্ত্রণে নিয়েছিল। এই পর্যায়ে, দ্বন্দ্বের সময় প্রথমবারের মতো আজারবাইজানীয় সরকার নাগর্নো-কারাবাখকে যুদ্ধের তৃতীয় পক্ষ হিসাবে স্বীকৃতি দেয় এবং কারাবাখ কর্তৃপক্ষের সাথে সরাসরি আলোচনা শুরু করে। ফলস্বরূপ, রাশিয়ার আলোচনার মাধ্যমে ১৯৯৪ সালের ১২ই মে যুদ্ধবিরতিতে পৌঁছেছিল।
১৯৯৪-পরবর্তী যুদ্ধবিরতি
কয়েক বছর ধরে বিশ্ব নেতারা আর্মেনিয়া ও আজারবাইজানের রাষ্ট্রপতির সাথে বৈঠক করেছেন, তবে যুদ্ধবিরতি রক্ষার প্রচেষ্টা ব্যর্থ হয়েছে।
২ এপ্রিল ২০১৬ সালে আজারবাইজান এবং আর্মেনিয়ার বাহিনী আবার এই অঞ্চলে সংঘর্ষে লিপ্ত হয়েছিল। আর্মেনীয় প্রতিরক্ষা মন্ত্রণালয় অভিযোগ করেছে যে আজারবাইজান এই অঞ্চলে অঞ্চল দখলের জন্য আক্রমণ চালিয়েছিল। যুদ্ধের সময় কমপক্ষে ৩০ জন সেনা নিহত হয়েছিল এবং একটি মিল এমআই-১৪ হেলিকপ্টার ও ট্যাঙ্কও ধ্বংস করা হয়েছিল, পড়ে থাকা ১২ জন সেনা আজারবাইজান বাহিনীর এবং অন্য ১৮ জন আর্মেনিয়ান বাহিনীর সদস্য এবং পাশাপাশি অতিরিক্ত ৩৫ আর্মেনীয় সৈন্য আহত হয়েছে বলে জানা গেছে।
ভূগোল
নাগর্নো-কারাবাখেের মোট আয়তন। নাগর্নো-কারাবাখ ভূখণ্ডের প্রায় অর্ধেক সমুদ্রপৃষ্ঠ থেকে উপরে অবস্থিত। নাগর্নো-কারাবাখের সীমানা পূর্ব দিক আঁকাবাঁকা রেখা সহ একটি সিমের বিচির সদৃশ্য। এর উত্তরের প্রান্ত, পশ্চিম এবং দক্ষিণে একটি পাহাড়ি লম্বা পর্বতমালা রয়েছে। সিমের বিচির মতো আঁকাবাঁকা রেখার নিকটবর্তী অংশটি তুলনামূলকভাবে সমতল উপত্যকা, শিমের দুটি প্রান্ত সহ, মার্টকার্ট এবং মার্টুনি প্রদেশ দুটিতে সমতল জমিও রয়েছে। সারসাং জলাশয়, হাদ্রুত এবং দক্ষিণের চারপাশে অন্যান্য জপান উপত্যকার অস্তিত্ব রয়েছে। পুরো অঞ্চলটি সমুদ্রপৃষ্ঠ থেকে গড়ে  উপরে অবস্থিত। উল্লেখযোগ্য শৃঙ্গগুলির মধ্যে রয়েছে সীমান্ত পর্বত মুরভডাগ এবং শুশা রায়ন এবং হাদ্রুতের সংযোগস্থলে গ্রেট কিরস পর্বতমালা। আধুনিক নাগর্নো-কারাবাখের অঞ্চলটি কারাবাখের ঐতিহাসিক অঞ্চলের একটি অংশ গঠন করে, যা কুরা এবং আরাক্স নদী এবং আধুনিক আর্মেনিয়া-আজারবাইজান সীমান্তের মধ্যে অবস্থিত। এর আধুনিক সীমানায় নাগর্নো-কারাবাখ হল উচ্চ কারাবাখের বৃহত্তর অঞ্চলের একটি অংশ।
নাগর্নো-কারাবাখের পরিবেশ ওক, হর্নিম, এবং বীচবৃক্ষের ঘন বনাঞ্চলের মধ্য দিয়ে কুরার নিম্নভূমির প্রান্তর থেকে পৃথক হয়। এই অঞ্চলে প্রচুর খনিজ ঝর্ণা এবং দস্তা, কয়লা, সিসা, সোনা, মার্বেল এবং চুনাপাথরের মজুদ রয়েছে। এই অঞ্চলের প্রধান শহরগুলি হল স্টেপানকোর্ট, যা নাগর্নো-কারাবাখ প্রজাতন্ত্রের রাজধানী হিসাবে কাজ করে এবং অন্যটি শুশা, যা আংশিকভাবে ধ্বংসস্তূপে অবস্থিত। আঙ্গুর-খেত, বাগান এবং রেশম পোকার জন্য তুন্তগাছগুলো উপত্যকায় গড়ে উঠেছে।
জনসংখ্যার উপাত্ত
সমগ্র কারাবাখের জনসংখ্যা সম্পর্কে প্রথম দিকের বস্তুগত সংখ্যা কারাবাখ খানতের বিলোপ সংক্রান্ত ১৮২৩ সালের আদম শুমারি থেকে পাওয়া যায়। প্রাক্তন আর্মেনীয় রাজত্বগুলির অঞ্চলে, ৯০.৮% গ্রাম আর্মেনীয় হিসাবে রেকর্ড করা হয়েছিল, অন্যদিকে ৯.২% তাতার বা কুর্দি হিসাবে রেকর্ড করা হয়েছে। পূর্বের আর্মেনীয় রাজত্বগুলির জনসংখ্যা সমগ্র কারাবাখের জনসংখ্যার প্রায় ৮.৪%।
২০১৫ সালের আদমশুমারি অনুসারে আর্টশাখের জনসংখ্যা হল ১৪৫,০৫৩ জন, এর মধ্যে ১৪৪,৬৮৩ জন আর্মেনীয় এবং ২৩৮ জন রাশিয়ান, এবং অন্যান্য লোকজন রয়েছে।
পরিবহন
সোভিয়েত ইউনিয়নের শাসনকালে, ইয়েভলাক্স – আডাম – স্টেপানাকেরেট লাইনটি নাগর্নো-কারাবাখ স্বায়ত্তশাসিত অঞ্চলটিকে আজারবাইজানের মূল অংশের সাথে সংযুক্ত করেছিল। নাগর্নো-কারাবাখ যুদ্ধ এবং আগডামের পরিত্যাগের পরে, লাইনটির পরিষেবাটি নাগর্নো-কারাবাখ প্রজাতন্ত্রের কোনও বর্তমান বিভাগ ছাড়াই কেবল ইয়েভলাক্স এবং ক্যাটালপারাক এর মধ্যেই পরিষেবাতে কাটা হয়েছিল। ক্যাটালপারাক এবং স্টেপানকেকার্টের মধ্যবর্তী পূর্বের রেলপথটি প্রায় সম্পূর্ণ ধ্বংস হয়ে গেছে।
মূল রেলপথটি অর্ডুবাদ ও হোরাাদিজের মধ্যে এনকেআর থেকেও ভেঙে দেওয়া হয়েছিল, এবং মিনসিভান থেকে আর্মেনীয় শহর কাপানের একটি বাই-লাইনও। বর্তমানে, আজারবাইজানীয় ট্রেনগুলি কেবল হোরাডিজ ভ্রমণ করে। অর্ডুবাদ-হোরাদিজ বিভাগটি ভেঙে দেওয়া হয়েছে, তাদের অঞ্চলে কোনও অটুট, সক্রিয় রেলপথ না রেখে এনকেআরকে ছেড়ে চলেছে। নাখচিভান স্বায়ত্তশাসিত প্রজাতন্ত্রের রেলপথটি এখনও চলাচল করে, তবে এটি মূল আজারবাইজানীয় লাইন থেকে পৃথক হয়েছে এবং কেবল ইরানের সাথে যোগাযোগ রয়েছে।
এসএমএস ফ্রেড্রিক কার্ল
এসএমএস ফ্রেড্রিক কার্ল ছিল একটি জার্মান সাঁজোয়া যুদ্ধজাহাজ যা নির্মিত হয় ১৯ শতকের প্রথমদিকে ইম্পেরিয়াল জার্মান নেভির জন্য। এটি ছিল প্রিঞ্জ এডেলবারট ক্লাসের দ্বিতীয় জাহাজ। এটি নির্মিত হয়েছিল হামবুর্গের ব্লম এন্ড ভস শিপইয়ার্ডে। এর নির্মাণ কাজ শুরু হয় ১৯০১ সালে এবং শেষ হয় ১৯০৩ সা্লের ডিসেম্বরে যাতে লেগেছিল প্রায় ১৫,৬৬৫,০০০ মার্ক্স।  এই জাহাজটির ছিল চারটি অস্ত্রযুক্ত মেইন ব্যাটারি এবং এটি সর্বোচ্চ  বেগে ছুটতে সক্ষম ছিল।
জাহাজটি জার্মান নৌবহরে যুক্ত হয় তার টর্পেডো ট্রেনিং জাহাজ হিসেবে ১৯০৯ সালে কমিশন পাবার পূর্বেই। ১৯১৪ সালের আগস্টে, প্রথম বিশ্বযুদ্ধ শুরু হলে একে পুনরায় যুদ্ধক্ষেত্রে নামানো হয় বাল্টিক সাগরে রিয়ার এডমিরাল বেহরিং-এর ফ্ল্যাগশিপ হিসেবে। এর যুদ্ধজাহাজ হিসেবে কর্মক্ষমতা শেষ হয়ে যায় যখন এটি একজোড়া রাশিয়ান মাইনের আক্রমণে পড়ে মেমেলে স্থানাঙ্ক: । মাইনের আঘাতে জাহাজটির ভয়াবহ ক্ষতিসাধন হয়, যদিও জাহাজটি খুব ধীরে ডুবার কারণে বেশিরভাগ ক্রু'ই জাহাজ থেকে নিরাপদে নেমে যেতে সক্ষম হয়; শুধু সাতজন এই ঘটনায় নিহত হন।
নির্মাণ
left|thumb|প্রিন্জ অ্যাডালবার্ডের লাইন ড্রয়িং ; গাড়কৃত অংশগুলি জাহাজের রক্ষাকবচযুক্ত অংশকে নির্দেশ করে। ফ্রেড্রিক কার্লেকে অর্ডার দেওয়া হয়েছিল প্রাথমিকভাবে ইরসাজ কনিগ উইলহেম নামে এবং এটি তৈরি হয়েছিল ব্লম এন্ড ভস নামক হ্যামবার্গে  অবস্থিত শিপইয়ার্ডে ১৫৫ নম্বর নির্মাণ নম্বরে।  এই জাহাজের তলি পাতা হয়েছিল ১৯০০ সালে এবং তা অবশেষে পানিতে যাত্রা করে ১৯০২ এর ২২শে জুন। যদিও বিভিন্ন ফিটিং কাজ সম্পন্ন হয় ১২ ডিসেম্বর, ১৯০৩ এ।   এর নির্মাণে জার্মান সরকারকে খরচ করতে হয় প্রায় ১৫,৬৬৫,০০০ গোল্ডমার্ক।
ফ্রেড্রিক কার্ল নির্মাণের সময় ছিল এবং মালবহনকৃত অবস্থায়, যার দৈর্ঘ্য ছিল , একটি বীম  এবং  ড্রাফ্‌ট সম্মুখে। এর তিনটি উলম্বিক ট্রিপল এক্সপানশন ইঞ্জিন ( বাষ্পীয় ইঞ্জিন) প্রায়  ক্ষমতালাভ করতে সক্ষম  ছিল এবং সর্বোচ্চ  গতিতে যেতে সক্ষম। এটি  কয়লা বহন করতে সক্ষম যা সর্বোচ্চ  পাড়ি দিতে সাহায্য করবে  গতিতে ।
এটি সজ্জিত ছিল চারটি বন্দুক দিয়ে যা দুইটি যমজ সারিতে (gun turrets) অবস্থিত ছিল জাহাজের প্রতিদিকে। এছাড়াও এতে ১০টি   SK L/40 বন্দুক, ১২ টি   বন্দুক এবং ৪টি  নিমজ্জিত টর্পেডো টিউব, যার একটি গলুইয়ে এবং একটি পিছনভাগে এবং দুইটি দুই বিমে অবস্থিত ছিল।
কর্ম ইতিহাস
thumb|মধ্যচ্ছেদ এসএমএস ফেডরিখ কার্ল-এর  মিনিয়েচাররূপে জার্মান জাদুঘরে ফ্রেড্রিক কার্ল নৌবাহিনীতে যোগদান করে ১২ ডিসেম্বর, ১৯০৩ সালে তার কমিশন পাবার পরপরই।   একে সক্রিয় নৌবহরের ক্রুজার ডিভিশনের ১নম্বর  সাব ডিভিশনে নিয়োগ দেওয়া হয়। Frauenlob, Arcona এবং Hamburg এর মতো হাল্কা  ক্রুজারের সাথে ফ্রেড্রিক কার্ল এর সাবডিভিশনকেও যোগ করা হয় স্কয়াড্রন ১ এ। ফ্রেড্রিক কার্ল ছিল রিয়ার এডমিরাল স্মিটের (Schmidt) ফ্ল্যাগশিপ, যিনি ছিলেন ক্রুজার ডিভিশনের কমান্ডার।  একটি দ্বিতীয় সাবডিভিশন ও যোগ করা হ্য় স্কয়াড্রন ২ এর সাথে যাতে ছিল একটি অস্ত্র সজ্জিত ক্রুজার এবং তিনটি হাল্কা ক্রুজার।    ২০ সেপ্টেম্বর, ১৯০৬-এ ফ্রাঞ্জ ভন হিপার জাহাজের কমান্ড গ্রহণ করেন। তার নেতৃত্বে ফ্রেড্রিক কার্লে থাকা বন্দুকযোদ্ধারা শ্রেষ্ঠ নিশানাবাজ বহর হিসেবে কাইজার পুরস্কার লাভ করে ১৯০৭-এ। হিপার ১৯০৮ সাল পর্যন্ত এই জাহাজকে নেতৃত্ব দেন।
ফ্রেড্রিক কার্ল মার্চ ১, ১৯০৯ পর্যন্ত নৌবহরে সক্রিয় ছিল যখন একে টর্পেডো ট্রেনিং এর জন্য নিয়ে চলে আসা হয়। পরবর্তীতে প্রথম বিশ্বযুদ্ধের সময় একে পুনরায় সক্রিয় যুদ্ধে নিয়গ দেওয়া হয় ক্রুজার ডিভিশনে বাল্টিক সাগরে।   অক্টোবর ১৯১৪ তে ফ্রেড্রিক কার্ল ছিল প্রথম জার্মান যুদ্ধজাহাজ যা সমুদ্রপ্লেন বহন করছিল। প্রাথমিকভাবে জাহাজটি  দুইটি প্লেন বহন করছিল এবং এ কাজের জন্য এর কোন আলাদা মডিফিকেশন করা হয়নি।   একে রিয়ার এডমিরাল বেহরিং-এর ফ্ল্যাগশিপ বানানো হ্য়, যিনি ছিলেন বাল্টিক সাগরে জার্মানদের কমান্ডার। স্কয়াড্রনের বেস ছিল ডানযিগের নেউফা'রয়াসেরে। জার্মান নৌ কমান্ডার জানতেন যে ব্রিটিশ সাবমেরিন বাল্টিক সাগরে রয়েছে, তাই তিনি বেহরিংকে আদেশ দেন লিবাউতে রাশিয়ান পোর্ট আক্রমণ করতে যাতে সেটি ব্রিটিশ সাবমেরিন ঘাঁটি হিসেবে ব্যবহৃত হতে না পারে।
রাশিয়ান নেভি সেসময় বাল্টিক সাগরে মাইন যুদ্ধের সুচনা করেছিল। রাশিয়ানরা মেমেল, পিল্লাউ এবং অন্যান্য জার্মান পোর্টে অক্টোবর ১৯১৪ এ অনেক মাইন পুঁতে রাখে যা জার্মান নেভি টেরও পায়নি।  এই সময়ে ফ্রেড্রিক কার্ল ব্যস্ত ছিল লিবাউতে তার সমুদ্রপ্লেনের কর্মকাণ্ড নিয়ে।   বেহরিং-এর উপর আদেশ ছিল নভেম্বরে লিবাউতে আক্রমণের যা খারাপ আবহাওয়ার কারণে ১৬ তারিখ পর্যন্ত বিলম্বিত হয়। ১৭ তারিখ সকালে ফ্রেড্রিক কার্ল যখন ৩০ নটিক্যাল মাইল বেগে মেমেলের দিকে ধাবিত হচ্ছিল তখন এর সাথে দুইটি রাশিয়ান মাইলের সংঘর্ষ ঘটে। জাহাজটি কয়েক ঘণ্টা পর্যন্ত ভেসে থাকতে সক্ষম হয়, যে সময়ে জাহাজের ক্রু রা জাহাজ ত্যাগ করতে পারে। এদিকে অপারেশন পূর্বপরিকল্পিত সময়েই শুরু হয় এবং লিবাউতে ব্লকশিপ ডুবাতে সক্ষম হয়।  ফ্রেড্রিক কার্লের ক্রুরা জাহাজ ত্যাগের পর ৬৩০ এ জাহাজটি ডুবে যায়।   এ ঘটনায় সাতজন মারা যায়।
ভারতে নারীদের যৌনাঙ্গ বিকৃতি
ভারতে কিছু ইসলামী গোষ্ঠী নারীদের যৌনাঙ্গ বিকৃতি (এফজিএম) অনুশীলন করে। একটি মেয়ের সাত বছর বয়সে সাধারণত এই কাজটি করা হয় এবং ক্লিটোরাল হুডের সম্পূর্ণ বা আংশিক অপসারণ করা হয়। বিকৃতির ফলাফল অস্বস্তি থেকে শুরু করে জীবাণুদূষণ পর্যন্ত হতে পারে।
পরিণতি
ডা. মেঘানা রেড্ডি জে, একজন স্ত্রীরোগ বিশেষজ্ঞ, ২০১৮ সালে তিনি রিপোর্ট করেছিলেন যে খৎনা পরবর্তী জীবনে জটিলতা সৃষ্টি করতে পারে, যার মধ্যে রয়েছে প্রসবের জটিলতা এবং মূত্রনালীর সংক্রমণ। একটি ক্ষেত্রে একটি মেয়ের খৎনা হওয়ার পরে জীবাণুদূষণ হয়েছিল এবং তাকে সুস্থ করার জন্য দুর্দান্ত প্রচেষ্টার প্রয়োজন হয়েছিল।
একটি ছোট গবেষণার মাধ্যমে ভারতে প্রথম, বিশটি বোহরা পরীক্ষা করেছিলেন প্রসূতি এবং স্ত্রীরোগ বিশেষজ্ঞ ডা. সুজাতাত ভালি, যিনি রিপোর্ট করেছিলেন যে কেবল মাত্র একজন বিশেষজ্ঞ ভগাঙ্কুর না কেটে ভগাঙ্কুরটি আলাদা করতে এবং কেটে ফেলতে সক্ষম হবেন, এবং বেশিরভাগ ক্ষেত্রে ভগাঙ্কুরটি পরীক্ষা করা হয়েছিল। ভ্যালির মতে, "অর্ধেক বাচ্চাই তাদের মধ্যে এক ধরনের জ্বালা অনুভব করে, ৩০% হয় হাঁটার সময়/প্রস্রাব করার সময় অস্বস্তি বোধ করে অথবা ওই এলাকার সংবেদনশীলতা হারিয়ে ফেলে।" সমীক্ষায় পাঁচটি ভারতীয় রাজ্যের ৮৩ জন মহিলা এবং ১১ জন পুরুষকে অন্তর্ভুক্ত করা হয়েছে এবং দেখা গেছে যে উত্তরদাতাদের ৭৫ শতাংশ মেয়ে যাদের বয়স কমপক্ষে সাত বছর যারা এফজিএমের শিকার হয়েছে।
বিরোধিতা
২০১১ সালের নভেম্বর মাসে বোহরার একজন নারী একটি অনলাইন পিটিশন প্রকাশ করে অনুরোধ করেন "দাউদি বোহরাসের তৎকালীন ধর্মীয় নেতা মোহাম্মদ বুরহানউদ্দিন এফজিএম নিষিদ্ধ করুন"। একজন মুখপাত্র কোন পরিবর্তনের বিষয়টি অস্বীকার করে বলেছেন, "বোহরা নারীদের বোঝা উচিত যে আমাদের ধর্ম এই পদ্ধতির পক্ষে কথা বলে এবং তাদের কোন যুক্তি ছাড়াই এটি অনুসরণ করা উচিত।"
মুম্বাই ভিত্তিক দুটি দল সাহিয়ো এবং উই স্পিক আউট ২০১৬ সালের ফেব্রুয়ারি মাসে "উই ওয়ান রিচ ওয়ান" নামে একটি প্রচারণা শুরু করে; ২০১৭ সালে রমজানের সময় এই প্রচারণার পুনরাবৃত্তি হয়েছিল। প্রচারাভিযানটি নারীদের যৌনাঙ্গ বিকৃতি সম্পর্কে কথোপকথন প্রচার করেছিল। বোহরা নারীদের উপর একটি অনলাইন জরিপে সাহিয়ো দেখেছেন যে ৮০ শতাংশ অংশগ্রহণকারীর খৎনা করা হয়েছে, যখন তাদের বয়স ছয় বা সাত বছর ছিল; ৮১ শতাংশ চেয়েছিলেন এই অনুশীলন বন্ধ হোক।
সমর্থন
দাউদি বোহরা উইমেন ফর রিলিজিয়াস ফ্রীডম (ডিবিডব্লিউআরএফ) ২০১৭ সালের মে মাসে ছয়জন বোহরা মহিলা তাদের "বিশ্বাস, রীতিনীতি, সংস্কৃতি এবং ধর্মীয় অধিকার" সমর্থন করার জন্য প্রতিষ্ঠা করেছিল। এটি মুফাদ্দাল সাইফুদ্দিনের অনুসারী প্রায় ৭৫,০০০ মহিলার মতামতের প্রতিনিধিত্ব করে বলে দাবি করা হয়েছে। ডিবিডব্লিউআরএফ বলেছে যে দাউদি বোহরা দ্বারা অনুশীলন করা এফজিএমের ফর্মটি একটি নিরীহ পদ্ধতি এবং এটি অঙ্গচ্ছেদ নয়।
ডিবিডব্লিউআরএফ-এর উল্লিখিত মিশন হচ্ছে "ভারতে দাউদি বোহরা নারীদের অধিকারের পক্ষে দাঁড়ানো", যাতে তারা অন্যান্য নাগরিকদের মতো একই স্বাধীনতা পায়, বিশেষ করে তাদের ধর্মীয় বিশ্বাস, অনুশীলনের জন্য নিপীড়িত নারীদের রক্ষা করা,  রীতিনীতি ও সংস্কৃতি। বিতর্কের মুখে,  ডিবিডব্লিউআরএফ এফজিএম অনুশীলন সুরক্ষিত আছে তা নিশ্চিত করার ক্ষেত্রে অগ্রণী পদক্ষেপ নিয়েছে।    জুলাই ২০১৮ সালে, প্রবীণ আইনজীবী অভিষেক মনু সিঙ্ঘভি সুপ্রিম কোর্টে কার্যক্রম চলাকালীন ডিবিডব্লিউআরএফের প্রতিনিধিত্ব করেন এবং বলেন যে "দাউদি বোহরা সম্প্রদায়ের মাধ্যমে অনুশীলন করা খৎনার ধর্মের একটি অপরিহার্য অংশ এবং ভারতের সংবিধানের ২৫ এবং ২৬ অনুচ্ছেদের অধীনে তাদের ধর্ম পালন ও প্রচারের অধিকার সুরক্ষিত"।
সুপ্রিম কোর্ট
২০১৭ সালের মে মাসে ভারতের সুপ্রিম কোর্টে একটি জনস্বার্থ মামলা (পিআইএল) মামলা উত্থাপিত হয়। দিল্লিভিত্তিক আইনজীবী সুনীতা তিওয়ারি এই মামলা দায়ের করেন এবং তিনি ভারতে এফজিএম নিষিদ্ধ করার আবেদন করেন। সুপ্রিম কোর্ট আবেদনটি গ্রহণ করে এবং চারটি রাজ্য এবং চারটি কেন্দ্রীয় সরকারের মন্ত্রণালয়ের কাছ থেকে প্রতিক্রিয়া চেয়েছিল।
পিটিশনের পক্ষে একজন উকিল দাবি করেছেন যে এই প্রথা ভারতের সংবিধানের ১৪ অনুচ্ছেদ (সমতার অধিকার) এবং ২১ অনুচ্ছেদ (জীবনের অধিকার) এর অধীনে শিশুদের অধিকার লঙ্ঘন করেছে, অন্যদিকে পিটিশনের বিরোধিতা কারী একজন উকিল যুক্তি দেখিয়েছেন যে খৎনা সম্প্রদায়ের ধর্মের একটি অপরিহার্য অংশ, এবং তাদের ধর্ম পালনের অধিকার ২৫ এবং ২৬ অনুচ্ছেদের অধীনে সুরক্ষিত।
২০১৮ সালের সেপ্টেম্বর মাসে সুপ্রিম কোর্ট বেণুগোপাল এবং দাউদি বোহরাসের কৌঁসুলির অনুরোধে পাঁচ বিচারপতির সাংবিধানিক বেঞ্চে জনস্বার্থ মামলাটি প্রেরণ করে। নভেম্বর ২০১৯ সালে, সুপ্রিম কোর্ট সিদ্ধান্ত নেয় যে এফজিএম বিষয়টি একটি বৃহত্তর সাত বিচারপতির বেঞ্চে প্রেরণ করা হবে এবং এটি অন্যান্য নারী অধিকারের বিষয়গুলির পাশাপাশি পরীক্ষা করা হবে। আদালত বলেছে যে একটি ধর্মের জন্য এই অনুশীলন অপরিহার্য কিনা তা সিদ্ধান্ত নেওয়ার জন্য আদালতের ক্ষমতা যাচাই ইস্যুটির একটি "মূল বিষয়"।
জাভেদ আনান্দ
জাভেদ আনান্দ (Javed Anand) (জন্মঃ ১৯৫০) হলেন একজন ভারতীয় সাংবাদিক যিনি ১৯৮৩ সালের মুম্বাই ভিত্তিক সাবরাং কমিউনিকেশনস প্রতিষ্ঠিত একজন ভারতীয় সাংবাদিক ও নাগরিক অধিকার কর্মী। তিনি তিস্তা সিতালবাদকে বিয়ে করেন এবং তারা মাসিক কমুনালিসম কম্বাট এর সহ-সম্পাদনার কাজ করেন।
প্রারম্ভিক বছর
জাভেদ আনন্দ একটি রক্ষণশীল মুসলিম পরিবারে জন্মগ্রহণ করেন। তিনি ১৯৭১ সালে মুম্বাই এর ভারতীয় ইনস্টিটিউট প্রকৌশল থেকে স্নাতক ডিগ্রী লাভ করেন। তারপর তিনি ১৯৭১ সালে একটি মুম্বাই ভিত্তিক ট্যাবলয়েড পত্রিকার দ্যা ডেইলী, এর একজন লেখক হিসেবে আত্মপ্রকাশ করেন। ১৯৮৩ সালে তিনি সবেমাত্র যোগদান করা দ্য ডেইলি পত্রিকার ​​সাংবাদিক তিস্তা সিতালবাদ এর সাথে দেখা করেন। তারা ভিন্ন ধর্মীয় অবস্থা থাকা সত্বেও চার বছর পরে বিবাহ বন্ধনে আবদ্ধ হন।
মানচিত্র বর্ণন
টলেমির সংজ্ঞা
টলেমি তাঁর লেখা জিওগ্রাফিয়াতে (দ্বিতীয় শতাব্দী), ভূগোল কে পুরো বিশ্বের অধ্যয়ন হিসাবে সংজ্ঞায়িত করেছেন, আর 'মানচিত্র বর্ণন' হল এর ছোট অংশগুলি — প্রদেশ, অঞ্চল, শহর বা বন্দরগুলির অধ্যয়ন। এর লক্ষ্যটি ছিল "একটি অংশের ছাপ, যেমন কেউ যখন কেবল একটি কান বা একটি চোখের চিত্র তৈরি করে"; এবং এটি "যে বস্তুকে স্থিত করে তার পরিমানের চেয়ে তার গুণাগুণের" সঙ্গে সংশ্লিষ্ট। টলেমি বুঝিয়েছিলেন যে এটি দৃশ্যাবলী তৈরি করার একটি রৈখিক প্রযুক্তি, (কেবল মানচিত্র নয়)। তিনি দাবি করেছিলেন যে এর জন্য একজন নকশাকার বা ভূদৃশ্য শিল্পীর দক্ষতাই প্রয়োজন, "আনুপাতিক স্থাপনা" নথিবদ্ধ করার আরও প্রযুক্তিগত দক্ষতা নয়। টলেমির অতি সাম্প্রতিক ইংরেজি অনুবাদকরা অবশ্য এই শব্দটিকে "আঞ্চলিক মানচিত্রনির্মানবিদ্যা" হিসাবে অনুবাদ করেছেন।
রেনেসাঁ পুনর্জীবন
পঞ্চদশ শতাব্দীর শুরুতে, টলেমির পাঠ্যটি পশ্চিমে আবার আবিষ্কার করা হয়েছিল, এবং "কোরোগ্রাফি" (মানচিত্র বর্ণন) শব্দটিকে মানবতাবাদী পণ্ডিতেরা পুনরুজ্জীবিত করে তুলেছিলেন। প্রথম দিকের উদাহরণটি হ'ল পনেরো শতকের প্রথম দিকের পাণ্ডুলিপিতে ব্রিটেনের একটি ছোট আকারের মানচিত্র, যেটি ট্যাবুলা কোরোগ্রাফিক আখ্যাযুক্ত। ১৫৭০ সালে, জন ডি এই অনুশীলনটিকে "নিম্নমর্যাদার এবং ভূগোল এর একটি শাখা" হিসাবে বিবেচনা করেছিলেন, যার দ্বারা কোনও নির্দিষ্ট জায়গার "নকশা" (পরিকল্পনা বা অঙ্কন) চোখে দেখা যাবে। অবশ্য, শব্দটি ব্যবহার করা হয়েছিল অঞ্চলটির লিখিত বর্ণনার জন্য। এই অঞ্চলগুলি লেখক ব্যাপকভাবে পরিদর্শন করেছিলেন, তারপরে স্থানীয় স্থানবিবরণ একত্রিত করেছিলেন, এবং এরপর ঐতিহাসিক উৎস এবং স্থানীয় জ্ঞান ও গল্পগুলিকে সংক্ষিপ্তসার করে একটি পাঠ্যে পরিবর্তিত করেছিলেন। সবচেয়ে প্রভাবশালী উদাহরণ (কমপক্ষে ব্রিটেনে) সম্ভবত উইলিয়াম ক্যামডেন এর  ব্রিটানিয়া  (প্রথম সংস্করণ ১৫৮৬), এর শিরোনাম পৃষ্ঠায় একে কোরোগ্রাফিকা ডেসক্রিপটিও হিসাবে বর্ণনা করা হয়েছে। উইলিয়াম হ্যারিসন একইভাবে তাঁর নিজের "ব্রিটেনের বিবরণ"কে মানচিত্র বর্ণন অনুশীলন হিসাবে বর্ণনা করেছিলেন, এটিকে হোলিনশেডের ক্রনিকলস এর ঐতিহাসিক / কালানুক্রমিক পাঠ্য থেকে স্বতন্ত্র করা হয়েছিল (যেখানে একটি সূচনা বিভাগে ছিল "বিবরণ")। ১৬৫২ সালে পিটার হাইলিন মানচিত্র বর্ণনকে "কিছু সাম্রাজ্য, দেশ বা একই নির্দিষ্ট প্রদেশের সঠিক বর্ণনা" হিসাবে সংজ্ঞায়িত করেছিলেন, এবং উদাহরণ হিসাবে দিয়েছেন পসানিয়াসের গ্রীসের বর্ণনা (দ্বিতীয় শতাব্দী, খ্রিস্টাব্দ); ক্যামডেনের ব্রিটানিয়া (১৫৮৬); লোডোভিকো গুইসিয়ার্ডিনি এর ডেসক্রিটশন ডি টুটি আই পায়েসি বাসি (১৫৬৭) (নিম্ন জমির দেশসমূহ তে); এবং লায়ান্দ্রো আলবার্তির ডেসক্রিজিওন ডি'ইতালিয়া (১৫৫০)।
ক্যামডেনের ব্রিটানিয়া বইটি মূলত ব্রিটেনের ইতিহাস এবং প্রত্নতাত্ত্বিকতার সাথে জড়িত ছিল, এবং সম্ভবত ফলস্বরূপ, ইংরেজিতে কোরোগ্রাফি শব্দটি বিশেষত পুরাতাত্বিক গ্রন্থগুলির সাথে যুক্ত হয়ে গিয়েছিল। ভদ্রজনোচিত টোপোফিলিয়া (ভালবাসার জায়গা) থেকে উদ্ভূত এবং কারও কাউন্টি বা শহরে পরিষেবার অনুভূতি পেতে, এই শব্দটি উইলিয়াম লাম্বার্দে, জন স্টো, জন হুকার, মাইকেল ড্রেটন, ট্রিস্ট্রাম রিসডন, জন অব্রে এবং আরও অনেক অন্যরা এইভাবে ব্যবহার করেছিলেন।  এটি অবশেষে কাউন্টি ইতিহাসের ধারাতেই বেশি প্রয়োগ হতে থাকল। পরের দিকের উদাহরণের মধ্যে আছে উইলিয়াম গ্রে-এর কোরোগ্রাফিয়া (১৬৪৯)। এটি নিউক্যাসল আপন টাইন শহরের পুরাকীর্তির একটি সমীক্ষা। ক্যামডেনের কাজ সামনে আসার আগেই, ১৫৭৪ সালে, অ্যান্ড্রু মেলভিলে কোরোগ্রাফি এবং কালনিরূপণবিদ্যাকে ইতিহাসের "ত্বা লাইটস" [দুটি আলোক] হিসাবে উল্লেখ করেছিলেন।
যাইহোক, বিশেষত উপ-জাতীয় বা কাউন্টি অঞ্চলগুলিতে শব্দটি মানচিত্র এবং মানচিত্র তৈরির জন্য ব্যবহার করা চলছিল। উইলিয়াম ক্যামডেন কাউন্টি মানচিত্রের দুই নির্মাতা ক্রিস্টোফার স্যাক্সটন এবং জন নর্ডন এর প্রশংসা করে বলেছিলেন "সবচেয়ে দক্ষ মানচিত্র বর্ণন" শিল্পী। ১৬৭৭ সালে, রবার্ট প্লট এবং ১৭৪৩ সালে ক্রিস্টোফার প্যাক উভয়ই তাঁদের কাউন্টি মানচিত্রকে মানচিত্র বর্ণন হিসাবে উল্লেখ করেছিলেন।
অষ্টাদশ শতাব্দীর শুরুতে, এই সমস্ত প্রসঙ্গে শব্দটি অধিকাংশ সময়েই আর ব্যবহার হতনা, বেশিরভাগ ক্ষেত্রেই "স্থলাকৃতি" (টোপোগ্রাফি) বা "মানচিত্রাঙ্কনবিদ্যা" (কার্টোগ্রাফি) ব্যবহার করা হত। স্যামুয়েল জনসন তাঁর অভিধান (১৭৫৫) পুস্তকে ভূগোল, মানচিত্র বর্ণন এবং স্থলাকৃতির মধ্যে পার্থক্য দেখিয়ে ছিলেন, তিনি প্রতিপন্ন করেছিলেন ভূগোল বড় অঞ্চলের সাথে সংশ্লিষ্ট, স্থলাকৃতি ছোট অঞ্চলগুলির সাথে সংশ্লিষ্ট এবং এদের মাঝের অঞ্চলগুলির সাথে মানচিত্র বর্ণন সংশ্লিষ্ট, অর্থাৎ "ভূগোলের তুলনায় এর বস্তুভাগ কম এবং স্থলাকৃতির চেয়ে বেশি"। বাস্তবে, আজকের দিনে  ইংরেজিতে এই শব্দটির প্রয়োগ খুব কমই হয়।
আধুনিক ব্যবহার
এই শব্দটি বর্তমানে ঐতিহাসিক ও সাহিত্যের পণ্ডিতরা প্রারম্ভিক আধুনিক যুগে স্থলের আকৃতি এবং প্রত্নতাত্ত্বিক সাহিত্যের ধারাকে উল্লেখ করার জন্য ব্যাপকভাবে ব্যবহার করেন।।
কোশী নদী
কোশী, কোশি অথবা কোসী (कोशी नदी, কোশী নাদী कोसी नदी, কোসী নাদী) সপ্তকোশী (सप्तकोशी, সাপ্ত্কোশী) হল ভারত ও নেপালের মধ্যদিয়ে বাহিত একটি গুরুত্বপূর্ণ নদী। নদীটি নেপাল এর উত্তরে নেপাল-তিব্বত সীমান্তের কাছে নেপালর হিমালয় পর্বত থেকে উৎপন্ন হয়েছে। নদীটি সাতটি প্রধান জলধার বা নদী থেকে উৎপন্ন হয়েছে। এই নদী গুলি দুধ কোশী, সোন কোশী, অরুন কোশী, প্রভৃতি। এগুলিকে একত্রে সপ্ত কোশীও বলে। নদীটি নেপালের মধ্য প্রবাহীত হয়ে ভারতের বিহার রাজ্যে প্রবেশ করে। এর পর নদীটি বিহারে সমভূমি অতিক্রম করে গঙ্গা নদীতে মিলিত হয়েছে।
আরামবাগ সরকারি পলিটেকনিক
আরামবাগ সরকারি পলিটেকনিক হল পশ্চিমবঙ্গের হুগলি জেলার আরামবাগে অবস্থিত একটি সরকারি পলিটেকনিক কলেজ। এই পলিটেকনিক পশ্চিমবঙ্গ স্টেট কাউন্সিল অব টেকনিক্যাল এডুকেশনের সঙ্গে অনুমোদিত এবং নতুন দিল্লি এআইসিটিই দ্বারা স্বীকৃত। এই পলিটেকনিক কলেজ থেকে ইলেকট্রিক্যাল, মেকানিক্যাল ও সিভিল ইঞ্জিনিয়ারিং পাঠ্যধারাগুলির শংসাপত্র প্রদান করা হয়।
লারাকি
লারাকি অটোমোবাইলস এসএ হল মরক্কোর ক্যাসাব্লাঙ্কায় অবস্থিত উচ্চ-ক্ষমতাসম্পন্ন ক্রীড়া গাড়ির একটি মরোক্কান প্রস্তুতকারক।
ইতিহাস
লারাকি ১৯৯৯ সালে আবদেস্লাম লারাকি, একজন মরোক্কান নকশাকারী এবং উদ্যোক্তা দ্বারা প্রতিষ্ঠিত হয়েছিল যিনি প্রথম ১৯৭৩ সালে মরক্কোতে গাড়ি আমদানি করে ধনী হয়েছিলেন। তার ছেলে এবং ফার্মের বর্তমান মালিক হলেন আবদেসলাম লারাকি, একজন মরোক্কান নকশাকারী যিনি বিলাসবহুল ইয়ট তৈরি শুরু করেছিলেন এবং লারাকি নামক কোম্পানি তৈরি করেছিলেন। তারপরে তার পিতার পদক্ষেপ অনুসরণ করে, তিনি সুইজারল্যান্ডে মোটরগাড়ি নকশাকরণ অধ্যয়ন করেন এবং ২০০২ সালে তার প্রথম মডেল, লারাকি ফুলগুরা চালু করেন।
সমুদ্রপৃষ্ঠের উচ্চতাবৃদ্ধি
সমুদ্রপৃষ্ঠের উচ্চতাবৃদ্ধি দ্বারা বোঝানো হচ্ছে বিশ্বব্যাপী জলবায়ু পরিবর্তন ও বৈশ্বিক উষ্ণায়নের কারণে সমুদ্রের পানির পরিমাণ বেড়ে গিয়ে স্থলভাগ গ্রাস করে ফেলা সংক্রান্ত দুর্যোগকে। এই দুর্যোগ একটি বৈশ্বিক সমস্যা, যা প্রাকৃতিক এবং মানবসৃষ্ট কারণসমূহের সম্মিলিত ফলাফল।
বৈশ্বিক উষ্ণায়নকে সমুদ্রপৃষ্ঠের উচ্চতাবৃদ্ধির অন্যতম কারণ হিসেবে বিবেচনা করা হয়। জীবাশ্ম জ্বালানী পোড়ানোর কারণে বায়ুমন্ডলে কার্বন-ডাই-অক্সাইড এবং অন্যান্য গ্যাস মুক্ত হয়ে পৃথিবীর হতে তাপ নির্গমন রুদ্ধ করে দেয়। ফলে সমুদ্র এই গ্যাসসমূহ শোষণ করে। এর ফলে সমুদ্রের তাপ বৃদ্ধি পায় আর সমুদ্রের পানির আয়তন বাড়ে। সমুদ্রপৃষ্টের উচ্চতা বৃদ্ধির আরও একটি কারণ হলো মেরু অঞ্চলের বরফ গলে যাওয়া।
বাংলাদেশ
thumb ভারত মহাসাগরের উপসাগর বঙ্গোপসাগরের সাথে বাংলাদেশের রয়েছে ৭১০ কিলোমিটার দীর্ঘ উপকূলভাগ। দিনে দিনে এন্টার্কটিকার বরফ গলার ফলে সমুদ্রস্তরের উচ্চতা বৃদ্ধিতে (Sea Level Rise: SLR) ডুবে যাবার আশঙ্কায় রয়েছে বাংলাদেশ। UNFCCC'র দেয়া তথ্যমতে, বিংশ শতাব্দিতে সমুদ্রপৃষ্ঠের গড় উচ্চতা ১০-২০ সেন্টিমিটার বেড়েছে এবং ২০১১ খ্রিস্টাব্দ নাগাদ আরো ১৮-৫৯ সেন্টিমিটার পর্যন্ত বাড়তে পারে। আর এতে মালদ্বীপসহ তলিয়ে যাবে উপকূলবর্তী দেশ বাংলাদেশও। জাতিসংঘের আন্তসরকার জলবায়ু পরিবর্তন সংক্রান্ত প্যানেল বা IPCC ২০০৭ খ্রিস্টাব্দে জানিয়েছে যে, ২০৫০ খ্রিস্টাব্দে, জলবায়ু পরিবর্তনের কারণে সমুদ্রপৃষ্ঠের উচ্চতা ১ মিটার বৃদ্ধির কারণে বাংলাদেশের অন্তত ১৭% ভূমি সমুদ্রগর্ভে তলিয়ে যাবে৷ কিন্তু ২০০৯ খ্রিস্টাব্দের ডিসেম্বরে প্রকাশিত প্রতিবেদনে 'দ্যা সায়ন্টিফিক কমিটি অন এন্টার্কটিক রিসার্চ' (SCAIR) জানিয়েছে, যে হারে এন্টার্কটিকার বরফ গলছে, তাতে ২১০০ খ্রিস্টাব্দ নাগাদ সমুদ্রপৃষ্ঠের উচ্চতা বাড়বে ৫ ফুট। বিগত দিনের পরিসংখ্যানের প্রায় দ্বিগুণ এই হিসাবের প্রেক্ষিতে ব্রিটেনের আন্তর্জাতিক উন্নয়ন সংস্থা DFDI-এর অভিমত হলো, এপরিমাণ উচ্চতাবৃদ্ধিতে বাংলাদেশের প্রায় এক পঞ্চমাংশ সমুদ্রে তলিয়ে যাবে। বিশ্বব্যাংক প্রকাশিত তালিকায় সমুদ্রপৃষ্ঠের উচ্চতা বৃদ্ধিতে ঝুঁকিপূর্ণ ১২টি দেশের তালিকায় বাংলাদেশের অবস্থান দশম (১০ম)। এরকম অকষ্মাৎ সমুদ্রপৃষ্ঠের উচ্চতা বৃদ্ধিতে ২০৫০ খ্রিস্টাব্দ নাগাদ দেশের প্রায় ৮%-এরও বেশি নিম্নাঞ্চল ও প্লাবনভূমি আংশিক এবং/অথবা স্থায়ীভাবে জলমগ্ন হয়ে পড়বে। এছাড়া রাজধানী শহর ঢাকা সমুদ্রপৃষ্ঠ থেকে মাত্র ১ মিটার উঁচুতে অবস্থান করছে। সমুদ্রপৃষ্ঠের উচ্চতাজনিত কারণে ঢাকাও আক্রান্ত হতে পারে বলে ওয়ার্ল্ড ওয়াইল্ডলাইফ ফান্ড বা WWF-এর অভিমত। এইসব ভবিষ্যত সংশ্লিষ্টতার প্রেক্ষিত পেরিয়ে বর্তমানেই (২০০৯) সুন্দরবনে সর্বপ্রথম, সমুদ্রপৃষ্ঠের উচ্চতা বৃদ্ধি অনুভূত হয়। কারণ কলকাতা বিশ্ববিদ্যালয়ের সমুদ্রবিজ্ঞানীদের দেয়া তথ্যমতে, ২০০০ খ্রিস্টাব্দের আগ পর্যন্ত সমুদ্র, প্রতি বছর ৩ মিলিমিটার (০.১২ ইঞ্চি) করে বাড়ছিলো, কিন্তু পরবর্তি দশকেই প্রতি বছর ৫ মিলিমিটার (০.২ ইঞ্চি) করে বাড়া শুরু হয়েছে। এবং ২০০৩ খ্রিস্টাব্দে সার্কের "আবহাওয়া গবেষণা কেন্দ্র"(SMRC)-এর একটি গবেষণায় বেরিয়ে এসেছে যে, হিরণ পয়েন্ট, চর চাঙ্গা, এবং কক্সবাজারে জোয়ারের পানির স্তর প্রতি বছর, যথাক্রমে ৪.০ মিলিমিটার, ৬.০ মিলিমিটার এবং ৭.৮ মিলিমিটার বেড়েছে।
এদিকে সাম্প্রতিক গবেষণায় দেখা যাচ্ছে, বাংলাদেশ, সমুদ্রস্তরের উচ্চতা বৃদ্ধির হারের চেয়েও আরো বেশি হারে ডুবে যাচ্ছে। কারণ প্রতি বছর বঙ্গোপসাগর উপকূলের এলাকাসমূহের মাটি দেবে, বসে যাচ্ছে। ইতোমধ্যেই একটি গবেষণা থেকে ভারতের কলকাতা শহরে, মাটি বসে যাওয়ার প্রমাণ মিলেছে। এছাড়া আরো দুটি গবেষণায় ভবিষ্যতে লখনৌ এবং পাটনার ভূমি বসে যাবার সম্ভাব্যতা দেখানো হয়েছে। যদিও বিজ্ঞানীরা জানাচ্ছেন যে, ভূমি, প্রতি বছর ৫মিলিমিটার বসে গেলেও, পলি জমে আরো ৭মিলিমিটার উঁচু হয়ে যায় ভূত্বক। কিন্তু মানবসৃষ্ট বিভিন্ন প্রতিবন্ধকতার কারণে নদীর পানি বা বন্যার পানি সর্বত্র পৌঁছাতে পারে না, ফলে পলি পৌঁছতে পারছে না সেসব স্থানে। আর তাই ভূমি বসে যাবার তুলনায় সব স্থানে ভূমি উঁচু হচ্ছে না। এ গবেষণা সঠিক হলে, সমুদ্রস্তরের উচ্চতা বৃদ্ধির হারের চেয়ে অতিরিক্ত হারে বাংলাদেশ ডুবে যাবে; এতে যেমন মানুষের হস্তক্ষেপ আছে, তেমনি আছে প্রকৃতির রূপ পরিবর্তন।